paragraph_text: Konzerviranje-restauriranje judaike (židovskih ritualnih predmeta) jedna je od specijalnosti unutar područja konzerviranja-restauriranja kulturne baštine. Pri tome treba uzeti u obzir židovske vjerske propise u cjelini, bilo da se radi o pisanoj ili usmeno prenošenoj varijanti. U ovo je uključena i primjerena klasifikacija te identifikacija ovih predmeta, kao i ophođenje s njima sukladno židovskim vjerskim propisima. Nadalje, uključuje i znanje o pohrani, izlaganju i čuvanju ovih predmeta.